VS000268
Datum: 1991-03-18T01:00:00.000+01:00
datum_sodbe_i_stopnje: 1993-12-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice
fischer: hudi primeri
odskodnina: 6500000 SIT
opombe: II Ips 235/95. Reviziji tožeče stranke je bilo delno ugodeno.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 50 do 55 let

Škodni dogodek

Prometna nesreča.

Poškodba

Oškodovanka je utrpela težko politravmo zaradi serijskega preloma reber levo s krvavitvijo v prsno votlino, preloma dveh reber desno s pnevmotoraksom, kompliciranega zloma levega kolka, okvare levega ishiatičnega živca, težjega pretresa možganov.

Telesne bolečine

2000000 SIT 10 dni hude telesne bolečine, 14 dni srednje hude telesne bolečine, 21 dni lahke telesne bolečine.

Hospitalizacija

Reanimacija, drenaža obeh prsnih votlin, imobilizacija z utežmi, operacija levega kolka, 8 dni v bolnišnici v Murski Soboti, mesec dni v Ljubljani.

Rehabilitacija

Zdraviliško zdravljenje v Laškem, 30 x na fizioterapiji.

Nevšečnosti med zdravljenjem

4 mesece hoja z berglami.

Strah

500000 SIT Strah za življenje, dva meseca trajajoč intenziven strah za izid zdravljenja, ki je postopoma izzvenel.

Zmanjšanje življenjske aktivnosti

4000000 SIT Bolečine v prsnem košu pri globokem dihanju, lažji postkomocionalni sindrom in blagi znaki psihične disfunkcije možgan, ugotovljene kot posledice poškodbe možgan, omejena sposobnost tudi za lažja fizična dela, popolna nesposobnost za prenašanje bremen nad 20 kg navkreber, napoved posttravmatskih degenerativnih sprememb na levem kolku, ki bodo zmanjševale gibljivost kolka, nujnostna hoja z dvignjeno peto in rahlim pošepavanjem, levostranska atrofija jezika, 50% zmanjšanje sposobnosti za splošne življenjske aktivnosti. Invalidska upokojitev.

Opis invalidnosti

Popoškodbena invalidnost I. kategorije.

---

ZOR člen 200